**Mal for lokale Palestina-markeringer**

**1) Politisk budskap**

Skal dere ha en generell solidaritetsmarkering, eller fremme spesifikke krav? Klargjør hva som er hovedbudskap før demonstrasjonen. Forslag til politiske budskap og krav, fra mer overordnede til mer spesifikke:

* Fritt Palestina - stans okkupasjonen
* Solidaritet med Gaza - opphev blokaden
* Stopp Israels bombing av sivile - våpenhvile nå
* Norge må fordømme Israels folkerettsbrudd
* [Kommunenavn] støtter ikke apartheid og okkupasjon - stopp kjøp av varer fra okkupert område

**2) Før arrangementet**

* **Kontakt politiet** ang. bruk av offentlig sted. Info for hvordan dette gjøres finnes [her](https://www.politiet.no/tjenester/arrangementer/).
* **Kontakt aktuelle lokale samarbeidsorganisasjoner.** Pass på å avklare politisk budskap. Eksempler på samarbeidspartnere:
	+ [Palestinakomiteen](https://palestinakomiteen.no/om-palestinakomiteen/lokallagene/)
	+ [Norsk Folkehjelp](https://folkehjelp.no/lokallag)
	+ [LO](https://www.lo.no/hvem-vi-er/regioner/)
* **Tips lokale medier** i forkant av markeringen.
	+ Husk at journalister gjerne vil ha gode bilder, så tenk gjennom hvordan markeringen vil framstå visuelt (store bannere? Mange mennesker? Flagg malt i ansiktet?) og framhev dette.
* **Mobilisering**:
	+ Planlegger dere markering flere uker fram i tid? Bruk [SVs sjekkliste og framdriftsplan](https://www.sv.no/ressursbanken/arrangementer/a-lage-gode-arrangementer/) for mobilisering.
	+ Planlegger dere markering på kort varsel, i lys av en nylig hendelse eller uttalelse? Dette kan ha stor verdi i en situasjon som utvikler seg raskt, men krever ekstra intensivt arbeid med mobilisering:
		- Lag facebook-event med en gang; ikke avvent tillatelse fra politi etc.
		- Meldinger (messenger/SMS/whatsapp) leses raskere enn invitasjoner på Facebook. Alle i lokallagsstyret må sende personlige meldinger til aktuelle deltakere, med link til Facebook-event.
		- Send e-post til alle medlemmer i lokallaget; SMS kan være enda mer effektivt (sjekk mulighet med fylkessekretær).
		- Kontakt aktuelle samarbeidsorganisasjoner som har et aktivt nettverk.
* **Lyd**: Sørg for å ha fungerende lydutstyr. Batteridrevet mikrofon og høyttaler av god kvalitet med bluetooth er best. Alternativt fungerer også ropert.
* **Banner/plakater/flagg:**
	+ Planlegger dere markering på kort varsel? Ta med SV-flagg, og oppfordre alle som har til å ta med palestinske flagg. Kjøp ev. inn palestinske flagg som kan deles ut.
	+ Planlegger dere markering lengre fram i tid? Arranger en egen **banner-/plakatworkshop** for medlemmer i forkant.
* **Appeller**:
	+ Ha en appellant fra SV.
	+ Inviter samarbeidsorganisasjoner til å holde appell.
	+ Hvis mulig er det viktig å ha med palestinske stemmer som kan snakke fra sitt perspektiv. Hvis ikke det lar seg gjøre, kan dere f.eks. invitere noen som har jobbet i Palestina eller har palestinske kontakter, eller ha opplesning av tekster skrevet av palestinere.

**3) Underveis**

* Ha en ansvarlig for sikkerhet fra lokallagsstyret. Informer politiet hvis dere forventer motdemonstrasjon eller hvis situasjonen oppleves utrygg.
* Ha en konferansier som kan introdusere appellanter.
* Hold oppe energien, og la folk uttrykke engasjement og politiske krav. Forslag til kamprop:
	+ Boikott Israel - fritt Palestina
	+ From the river to the sea, Palestine will be free
	+ Våpenhvile nå
	+ Folkerett er ikke valgfritt - stopp krigsforbryterne
	+ Nei til apartheid - ja til rettferdig fred
* Ta bilder!
	+ Vær varsom med identifiserbare bilder av barn.

**4) I etterkant**

* Vis fram hva dere har gjort:
	+ Hvis lokalavisa ikke prioriterte å sende ut en journalist: Bruk egne bilder, skriv en kort tekst som oppsummerer hva som skjedde på demonstrasjonen. Ta med noen korte sitater fra lokallagsleder eller annen talsperson, og gjerne fra en palestinsk samarbeidsorganisasjon. Send til avisa i etterkant.
	+ Legg ut i lokallagets sosiale medier.

**Varianter**

Her er noen aksjonsformer som kan fungere hvis dere er få personer:

**LAN: Kommentarfeltaksjon**

* Samles på lokallagskontoret, be alle deltakere ta med egen PC e.l. Alternativt kan dere samles digitalt i et [zoom-rom](https://www.sv.no/ressursbanken/digitale-verktoy/zoom/).
* Finn kommentarfelt der situasjonen på Gaza diskuteres, og bli med i diskusjonen. Eksempler på steder man kan se:
	+ Kommentarfelt under lokalavisas dekning av situasjonen
	+ Kommentarfelt på nasjonale mediers Facebook og instagram
	+ Kommentarfelt under lokale og nasjonale SV-eres poster om situasjonen. I tillegg til å delta positivt i diskusjon, bidrar dette til økt synlighet.
* Pass på at dere bidrar med:
	+ Faktabaserte kommentarer - se ressurser fra IU.
	+ Avstand fra all vold mot sivile.
	+ Ta til motmæle mot rasisme. Hatefulle ytringer bør meldes inn som [tips til politiet](https://tips.politiet.no/web/).
* Kjøp inn snacks/mat, og pass på at man tar felles pauser. Poenget er å engasjere seg i fellesskap.
* Her kan man også samarbeide om å skrive leserbrev til lokalavisa.

**Boikott Israel: Butikkaksjon**

* [Kontakt Palestinakomiteen](https://palestinakomiteen.no/om-palestinakomiteen/kontakt-oss/) og be om å få tilsendt klistremerker.
* Gå på nærbutikken og finn varer produsert i Israel. Fest klistremerker på disse. Noen vanlige varer:
	+ Poteter
	+ Appelsiner
	+ Dadler
* Husk å ta bilder og legge ut på sosiale medier.

**Synlig solidaritet: Palestinaskjerf-aksjon**

* (OBS: kun på steder med flere statuer)
* Kjøp inn Palestinaskjerf, samles på kveldstid og knytt skjerfene på statuer i nærmiljøet.
* Har dere mulighet til å lage og trykke plakater, heng gjerne opp det i tillegg.
* Husk å ta bilder og informere lokale medier.